Appelskiet-kompetisie sorg vir groot pret | News24
Appelskiet-kompetisie sorg vir groot pret
Die jaarlikse Appelskiet-kompetisie het vanjaar deelnemers van George, Humansdorp, Port Elizabeth, Oudtshoorn en omgliggende gebiede gelok. Foto: VERSKAF
SKIET-entoesiaste van regoor die Oos- en Wes-Kaap het onlangs op die plaas, Tulpies-kraal in Joubertina toegesak om mededingers presies te wys waar Dawid die wortels - of eerder - appels begrawe het.
Die vyftiende jaarlikse Appelskiet-kompe-tisie, aangebied deur die Langkloof Skietklub, het vanjaar deelnemers van George, Humansdorp, Port Elizabeth, Oudtshoorn en omgliggende gebiede gelok wat hul slag op die skietbaan kom wys het. Volgens Wicus Linde, sekretaris van die skietklub, is dié kompetisie een van die grootste geleenthede wat hulle as klub aanbied. Die klub is in 2001 gestig en spog met meer as 110 lede. “Die kompetisie het ’n nederige begin gehad, maar groei jaarliks teen ’n geweldige tempo,” sê Linde.
Linde sê die toernooi bestaan uit 900 punte en daar word vanuit verskillende posisies geskiet: sit, staan, dooierus en lê. “Elke skuts skiet vyf rondtes na sy gemerkte teikens. Elke baan is uniek uitgesit en daar is verskillende tipe teikens wat wissel van ’n appel op ’n riet, teikens met diere op soos hulle in die natuur voorkom, valplate, ’n vlakvark op ’n kabel en ’n springbok met twee balonne.
Die dag is deur die borge moontlik gemaak: Platinum - Trelleborg en Wenkem; Goud - Braam’s Toyota, Carlu Trekkers, JP Spears, Mpact, Nutrico en Speedy Joubertina; Silwer - Aandamp;N Diesel, Anton Oosthuisen Bouers, Barnie’s Enjin Herbouers, Bokmakierie Slaghuis, Ceres Fruit Processors, Die Ko-op Louterwater, Fruit Route, Giraffe Boederdery, Granor Passi, Idea Fruit, Klopak, Klopackaging, Office Solutions, Parts Inc (Midas George), Renard Oelofsen en Tulpieskraal Boerdery.
Vir meer inligting of om volgende jaar deel te neem, skakel Linde by 082 776 3486.
Vanjaar se kompetisie-wenners is:
1. Jaco Brink (785,5)
2. Steward Riddle (745,5)
3. Marsel Jacobs (697,5)
1. Juanita van Zyl (445,5)
2. Tanya Wasserman (445)
3. Mariska Herselman (440)
1. Arthur Linford (515)
2. Nico Bezuidenhoud (400)
3. Rey Rademeyer (375)
1. Mathew Carlse (470)
2. Joshua Cawood (425)
3. Leasje Wasserman (395)
.22 Skiet Junior o.16
1. Amile Goedhals
2. Johan Muller Junior
3. Douw Linde